cyanic-selkie/wikianc huggingface dataset:
RTL Lëtzebuerg
RTL Lëtzebuerg (CLT-UFA) regroupéiert déi audiovisuell an digital Aktivitéite vun der Mark RTL zu Lëtzebuerg. Dozou gehéieren den Tëleessender RTL Télé Lëtzebuerg (deen eenzegen allgemengen Tëleessender a Lëtzebuerger Sprooch), den RTL Zwee (den zweeten Tëleesprogramm), de Radiosender RTL Radio Lëtzebuerg, d'Internetsiten RTL.lu, RTL 5minutes.lu (den Informatiounssite op Franséisch), RTL Today (den Informatiounssite op Englesch) an RTL Play, d'Streaming-Plattform mat alle Radio- an Tëleesemissiounen, Livestreams, Serien, exklusive Podcasts a Videoen.
Sorcy-Bauthémont
Sorcy-Bauthémont ass eng franséisch Uertschaft a Gemeng am Departement Ardennes an der Grand Est.
RTL Lëtzebuerg
RTL Lëtzebuerg (CLT-UFA) gehéiert zu der RTL Group, der gréisster europäescher Entreprise mat private Radiossenderen, Televisiounsprogrammer an digitalen Contenuen.
Augusto Genina
Den Augusto Genina, gebuer den 28. Januar 1892 zu Roum an och do gestuerwen den 18. September 1957 war en italieenesche Filmregisseur an Dréibuchauteur.
Den Augusto Genina huet als Regisseur iwwer 90 Filmer gedréint.
Wilfrid Hyde-White
Am Joer 1922 huet hie seng Schauspillercarrière zu London am St James's Theatre ugefaangen. Seng éischt Roll am Kino huet hien am Joer 1934 am Film Josser on the Farm vum T. Hayes Hunter gespillt. Bedeitend Filmer an deenen hien ze gesi war sinn am Joer 1949 de Nokrichsdrama The Third Man ënner der Regie vum Carol Reed mam Joseph Cotten an Orson Welles an am Joer 1964 de Musical My Fair Lady vum George Cukor mat der Audrey Hepburn am Rex Harrison.
De Wilfrid Hyde-White war an iwwer 150 Kinos- an TV-Filmer ze gesinn.
Hien ass de Papp vum Schauspiller Alex Hyde-White.
Ly-Fontaine
Ly-Fontaine ass eng franséisch Gemeng am Departement Aisne an der Regioun Hauts-de-France.
Draach (Harry Potter)
Draachen an den Harry-Potter-Romaner si Fabeldéieren, déi als onbesiegbar gëllen, a sinn e Symbol fir Muecht. An der vun der Schrëftstellerin Joanne K. Rowling erfonnter Magescher Welt gehéieren Draachen zu de geféierlechsten Déieren, déi et gëtt.
Zorten an Ausgesinn
Op der Hexemeeschterconventioun vu 1709 gouf en Handelsverbuet fir Draachen agefouert. Et gëtt zéng rengrasseg Draachenzorten déi sech geleeëntlech ënnerenee kräizen a rar Baaschterte kréien. Déi englesch Originalnimm vun deenen zéng Rasse sinn:
De Common Welsh Green ass e gewéinlechen Hausdraach. Et ass deen am mannste geféierleche vun den Draachen. E ka vu klengem un opgezillt ginn, awer hie gesäit séi Meeschter net als Leetdéier, mä éischter als Oppassert.
Draachen a Muggelen
Nëmme well d'Draache virun de Muggelen (Mënschen ouni magesch Fäegkeete) verstoppt sinn, ass de magesche Mënschen an tëschenzäit gelongen, fir d'Muggelen d'Existenz vun Draachen an d'Räich vun de Fabelen ze verbannen. Fir sécher ze sinn, datt d'Muggelen kengem Draach begéinen, goufen a verschiddene Länner Draachereservater ageriicht, an deene si liewen an wou opgepasst gëtt, dat d'Draachen och do bleiwen. Wann dat trotzdem eng Kéier geschitt, da gëtt dem Muggel seng Errënnerung doru mat Hëllef vun engem Gedächtniszauber geläscht.
Olivia Newton-John
D' Dame Olivia Newton-John, AC, DBE, gebuer de 26. September 1948 zu Cambridge, am Cambridgeshire; a gestuerwen den 8. August 2022 zu Santa Ynez Valley, a Kalifornien, war eng britesch-australesch Sängerin, Songwriterin a Schauspillerin.
Si hat hire gréisste Succès an den 1970er an 1980er Joren, mat Filmer wéi Grease oder Xanadu, an huet ë. a. an de Genrë Country, Folk, Pop, Disco gesongen.
Technische Universität München
D'Technische Universität München (kuerz: TUM oder TU München) ass eng Universitéit an der bayerescher Landeshaaptstad München. Op der TU München sinn iwwer 32.000 Studenten ageschriwwen.
D'Universitéitsklinikum an hire Budget zielen net zu der TUM, well et sech bei dem Universitéitsklinikum ëm eng eegestänneg Rechtsperséinlechkeet onofhängeg vun der Universitéit handelt. Mat 151 akadeemeschen Disziplinne bitt d'Universitéit e besonnesch breet Fächerspektrum.
COVID-19-Pandemie
D'COVID-19-Pandemie ass en Ausbroch vun der neier Otemweeërkrankheet COVID-19 (oder "Covid-19" fir "Corona Virus Disease 2019"). D'Krankheet ass Enn Dezember 2019 an der Stad Wuhan an der chineesescher Provënz Hubei ausgebrach. Si huet sech am Januar 2020 zu enger Epidemie an der Volleksrepublik China entwéckelt a sech weltwäit verbreet. Si gouf vum neie Coronavirus SARS-CoV-2 ausgeléist. Fir enger Verbreedung a Länner ouni effizient Gesondheetssystemer entgéintzewierken, huet d'Weltgesondheetsorganisatioun den 30. Januar 2020 den internationale Gesondheetsnoutstand ausgeruff. Den 9. Februar 2020 huet d'Zuel vun de gemellten Doudesfäll, iwwer 800, d'total Zuel vun den Doudesfäll vun der SARS-Pandemie 2002/2003 iwwerschratt. Vum 28. Februar 2020 un huet d'WHO an hire Rapporten de Risiko op weltwäitem Niveau als "ganz héich" bewäert, virdrun als "héich". Den 11. Mäerz 2020 huet d'WHO offiziell déi vireg Epidemie als Pandemie erkläert, déi éischt zënter der H1N1-Pandemie am Joer 2009/10.
Persoune ware weltwäit bis zum nogewisenermoosse mam Virus infizéiert. Persounen hunn e bis dohin net iwwerlieft.
Sassor
Sasserotte läit am Dall vum Ruisseau du Pré l'Évêque en Niewefloss vun de Hoëgne.
COVID-19-Pandemie
Verbreedung a Moossname géint d'Ausbreedung
<div class="hintergrundfarbe1" style="border: 1px solid darkgray; margin-bottom: 1em; margin-left: 2em; margin-top: 0.5em; padding: 5px; text-align: center;"> '''     (weltwäit) Donnéeë vun der Johns-Hopkins-Universitéit '''
Belvès
Belvès ass eng fréier franséisch Gemeng am Departement Dordogne an der Regioun Nei-Aquitaine.
COVID-19-Pandemie
An Europa
2020 hu sech an de Länner vun der EU an dem EWR (an am Vereenegte Kinnekräich) zesummen iwwer 17 Millioune Leit mam Virus ugestach, a bal 430.000 sinn um oder mam Virus gestuerwen. . D'EU huet bal 3 Milliarden Euro fir Noutmoossnamen, fir Medikamenter, Schutzequippement an Impfstoffer ausginn. D'EU Memberstaaten hunn och engem Hëllefsprogramm vu 750 Milliarden Euro zougestëmmt, fir datt hir Economië sech an den nächste Jore vun de Follge vun der Pandemie erhuele kéinten, woubäi fir d'éischt Kéier grouss Emprunte gemeinsam geholl solle ginn.
Canton de Saint-Malo-1
De Canton de Saint-Malo-1 ass eng franséisch administrativ Andeelung am Arrondissement Saint-Malo, am Departement Ille-et-Vilaine an der Regioun Bretagne.
COVID-19-Pandemie
Zu Lëtzebuerg
Den 29. Februar 2020 gouf et deen éischten offizielle Fall vu Covid-19 zu Lëtzebuerg.
Bis Enn des Joers ware 500 Leit un oder mam Virus gestuerwen.
Brouderdorff
Brouderdorff ass eng franséisch Gemeng am Museldepartement an der Regioun Grand Est.
Nico Klein
Den Nico Klein, gebuer 4. Januar 1930 zu Bilschdref, ass e fréiere lëtzebuergesche Schéisser an Olympionik.
Hien huet Lëtzebuerg op den Olympesche Summerspiller 1968 zu Mexiko vertrueden.
Piazzi (Moundkrater)
De Piazzi ass en Aschlagkrater um westlechste Rand vun der viischter Moundsäit, südëstlech vum Mare Orientale a südëstlech vum Krater Lagrange, nërdlech vum Krater Inghirami.
De Krater ass staark iwwerformt an iwwerdeckt vun den Ejekta vum Mare Orientale, soudatt de Kraterrand nëmme schlecht auszemaachen ass.
De Krater gouf 1935 vun der I.A.U. nom italieeneschen Astronom Giuseppe Piazzi genannt.
Abtei Val-Dieu
D'Abtei Val-Dieu ass eng fréier Zisterzienserabtei am Dall vun der Berwinne an der Belscher Gemeng Aubel, déi zum Bistum Léck gehéiert huet.
Michel Delpech
De Jean-Michel Delpech, gebuer de 26. Januar 1946 zu Courbevoie, an der Île-de-France, a gestuerwen den 2. Januar 2016 zu Puteaux, war e franséische Sänger, Komponist an Auteur. Zu senge bekanntste Lidder zielen Pour un flirt (1971), deen international e grousse Succès war, Wight Is Wight (1969) a Les divorcés (1974).
Am Mäerz 2015 koum säi Buch "Vivre!", eraus, an deem e säi Kampf géint de Kehlkopfkriibs thematiséiert huet, un deem senge Suitën e gestuerwen ass.
Canton de Saint-Malo-2
De Canton de Saint-Malo-2 ass eng franséisch administrativ Andeelung am Arrondissement Saint-Malo, am Departement Ille-et-Vilaine an der Regioun Bretagne.
Vaux-Montreuil
Vaux-Montreuil ass eng franséisch Uertschaft a Gemeng am Departement Ardennes an der Grand Est.
The Big Country
The Big Country ass en US-amerikanesche Western vum William Wyler aus dem Joer 1958, no engem Roman vum Donald Hamilton.
Ëm wat geet et am Film?
Den James McKay (Gregory Peck) besicht seng Fiancée Patricia (Carroll Baker) op der Ranch vun hirem Papp (Charles Bickford)...
NGC 36
Den NGC 36 ass eng Balkespiralgalaxis am Stärebild Pisces. Den NGC 36 gouf de 25. Oktober 1785 vum däitsch-britteschen Astronom Friedrich Wilhelm Herschel entdeckt.
Jean-Antoine Marbot
De Jean-Antoine Marbot, och bekannt als Antoine Marbot, gebuer de 7. Dezember 1754 zu Altillac a gestuerwen den 19. Abrëll 1800 zu Genua, war e franséische Generol a Politiker deen un de Koalitiounskricher deelgeholl huet.
Am Joer 1791 gouf hien als Deputéierte vun der Nationaler Legislativversammlung vum Departement Corrèze gewielt. Vu 1795 bis 1799 war hie Member vum Conseil des Anciens a gouf 1797 a 1798 zweemol zum President vum Conseil gewielt.
Hie war de Papp vun de Genereel Adolphe Marbot (1781-1844) a Marcellin Marbot (1782-1854).
Gielercher
Säin Numm ass um Arc de Triomphe zu Paräis agedroen (Westpilier, 34. Kolonn).
Par Diddeleng Saint-Martin
D'Par Diddeleng Saint-Martin ass eng vun den ale Paren, déi och no der Nei-Strukturéierung vun de Paren, déi de 7. Mee 2017 duerch Dekreter vum Bistum Lëtzebuerg a Kraaft getrueden ass, onverännert bliwwen ass.
Se gehéiert zum Dekanat Süden-Ost.
Pithon
Pithon ass eng franséisch Gemeng am Departement Aisne an der Regioun Hauts-de-France.
Par Diddeleng Saint-Martin
De Patréiner vun der Par ass den hellege Mäerten.
D'Parkierch ass d'Kierch vun Diddeleng. Zur Par gehéieren ausser der Parkierch och nach d'Lukaskapell zu Butschebuerg, d'Kapell um Gehaansbierg, d'Kapell zu Biereng an d'Eligiuskapell vun Diddeleng.
Pierre Goergen
De Pierre Goergen, gebuer den 30. September 1904 a gestuerwen ?..., war e lëtzebuergesche Foussballspiller.
Hien huet de 4. November 1934 fir déi lëtzebuergesch Foussballnationalekipp gespillt. ,
Couthenans
Couthenans ass eng franséisch Gemeng am Departement Haute-Saône an der Bourgogne-Franche-Comté.
Canton de Besançon-2
De Canton de Besançon-2 ass eng franséisch administrativ Andeelung am Arrondissement Montbéliard, Departement Doubs an der Regioun Bourgogne-Franche-Comté, déi mat engem Dekret vum 25. Februar 2014 gegrënnt gouf.
Gemengen am Kanton
En Deel vu Besançon +
Par Leideleng Saint-Corneille
D'Par Leideleng Saint-Corneille ass eng vun den ale Paren, déi och no der Nei-Strukturéierung vun de Paren, déi de 7. Mee 2017 duerch Dekreter vum Bistum Lëtzebuerg a Kraaft getrueden ass, onverännert bliwwen ass.
Se gehéiert zum Dekanat Lëtzebuerg.
D'Par läit um Gebitt vun der Gemeng Leideleng.
De Patréiner vun der Par ass den hellege Cornelius.
Bébing
Bébing ass eng franséisch Gemeng am Museldepartement an der Regioun Grand Est.
Le voleur (Film 1967)
Le voleur ass e franséisch-italieenesche Film vum Louis Malle aus dem Joer 1967 no engem Roman vum Georges Darien.
Ëm wat geet et am Film?
De Film erzielt d'Carrière vum Abriecher Georges Randal (Jean-Paul Belmondo).
McCabe & Mrs. Miller
McCabe & Mrs. Miller ass en US-amerikanesche Western vum Robert Altman aus dem Joer 1971 nom Roman McCabe vum Edmund Naughton.
Ëm wat geet et am Film?
De McCabe kënnt an eng Stad déi Presbyterian Church heescht. Do versicht hien e Saloon, e Bordell an e Spillcasino opzemaachen. No him daucht och nach d'Mrs Miller an der Stad op, an de McCabe a si gi sech eens, datt si de Bordell soll leeden. Am Ufank leeft alles riicht awer duerno komme Schwieregkeeten an et kënnt zu engem dramateschen Enn.
Viel-Saint-Remy
Viel-Saint-Remy ass eng franséisch Uertschaft a Gemeng am Departement Ardennes an der Grand Est.
PSR B1620-26c
De PSR B1620-26 b (a populärwëssenschaftlechen Artikelen och PSR B1620-26 c) ass en Exoplanéit, deen ëm de Pulsar PSR B1620-26 am Kugelstärekoup Messier 4 kreest. Hien ass ronn 12.400 Liichtjoer vun eis ewech a läit am Stärebild Scorpius. Den Exoplanéit ass zudeem den eelste bis elo bekannten Exoplanéit, well ugeholl gëtt, datt hie ronn 12,7 Milliarde Joer al ass.
D'System PSR B1620-26
De PSR B1620-26 b kreest ëm en Duebelstäresystem. Den ee Stär ass e Pulsar an Neutronestär. Deen zweeten ass e wäissen Zwerg mat enger Mass vun zirka 0,34 Sonnemassen. Béid Stären ëmkreese sech op enger Distanz vu ronn 1 AE, mat enger Ëmlafperiod vu ronn engem hallwe Joer. De PSR B1620-26 b huet ongeféier eng 2,5-fach Jupitermass an zitt op enger Distanz vu knapps 23 AE seng Bunn ëm déi béid Zentralkierper. Fir en Ëmlaf brauch hie ronn 100 Joer. Wéinst der grousser Mass ass et sécher, datt et e Gasplanéit ass.
D'Dräifachsystem dréint eppes baussenzeg vum M4-Zentrum. Den Alter vum Stärekoup gouf op 12,7 Milliarde Joer gerechent. Well all Stären an engem Koup meeschtens zu der selwechter Zäit mat hire Planéiten zesummen entstinn, ass et warscheinlech, datt och den Exoplanéit ongeféier deen Alter huet. D'System ass vill méi al wéi all aner bekannt Planéiten, an ongeféier dräimol sou al wéi eis Äerd.
D'Entdeckung vum PSR B1620-26 b
Wéi och bei bal all den anere bis elo entdeckten extrasolare Planéiten, gouf de PSR B1620-26 b och duerch d'Dopplerverrécklunge entdeckt, déi de Planéit beim Zentralstär ausléist. An de fréien 1990er Joren hat sech eng Grupp vun Astronomen ënner der Leedung vum Donald Backer mat den observéierten Dopplerverrécklunge beschäftegt. Fir déi z'erkläre gouf ugeholl, datt en drëtte Kierper an deem System wier. A wéinege Joer gouf de gravitativen Afloss vum Planéit op déi béid Zentralkierper gemooss, wouraus d'Mass vum Planéit berechent konnt ginn. Déi berechent Mass war awer ze kleng, fir e weidere Stär unzehuelen. De Stephen Thorsett a säin Team hunn 1993 d'Entdeckung vum Exoplanéit publizéiert.
Evolutiounsgeschicht
Den Urspronk vum Planéit ass ëmmer nach onsécher, awer méiglecherweis ass hien net do entstanen, wou hie sech haut ophält. Well d'Gravitatiounskraaft tëscht Stär a Planéit ofhëlt, wann de Kär vum Stär zu engem Neutronestär kollabéiert an de Groussdeel vu senger Mass an de Weltraum erausschleidert gëtt, ass et onwarscheinlech, datt e Planéit no sou engem Evenement nach op enger stabiler Bunn ass. Et ass éischter sou, datt de Planéit sech an der Ëmlafbunn ëm den haitege wäissen Zwerg entwéckelt hat, an uschléissend vum Neutronestär agefaange gouf.
Hans Söhnker
Den Hans Söhnker gebuer als Hans Albert Edmund Söhnker den 11. Oktober 1903 zu Kiel a gestuerwen den 20. Abrëll 1981 zu Berlin war en däitsche Schauspiller.
PSR B1620-26c
Evolutiounsgeschicht
An der Scheif vun der Mëllechstrooss kënnt et net dacks zu noe Rendez-vouse vu Stären. An den dichte Kärregioune vu Kugelstärekéip geschitt dat awer méi dacks. Zu engem Zäitpunkt an de leschten 10 Milliarde Joer hat sech warscheinlech den Neutronestär un dëse System erubeweegt, woubäi hien den haitege wäissen Zwerg agefaangen hat. Méiglecherweis hat hie bei deem Prozess och e fréiere Begleetstär verluer. Virun enger hallwer Milliard Joer hat sech den nei agefaangene Stär zu engem roude Ris opgeblosen.
Typesch Pulsarperiode vu jonke Pulsare leien an der Gréisst vu Sekonnen. Déi extreem kuerzperiodesch Pulsaren am Millisekonneberäich entstinn duerch Materialtransfer vun engem Begleetstär. D'Pulsatiounsperiod vum PSR B1620-26 läit bei e puer Millisekonnen, wat e staarken Hiwäis fir Materialtransfer vun engem Begleeder ass. Et gëtt ugeholl, datt zum Zäitpunkt, op deem de Begleetstär sech zu engem roude Ris opgeblosen huet, hien d'Roche-Grenz iwwerschratt hat, an et sou zu engem Materialaustausch koum.
Pleine-Selve (Aisne)
Pleine-Selve ass eng franséisch Gemeng am Departement Aisne an der Regioun Hauts-de-France.
PSR B1620-26c
Evolutiounsgeschicht
Well zugläich och den Dréimoment op déi untreffend Matière iwwerdroe gouf, war d'Matière sou gliddeg ginn, datt si am Röntgenberäich gestraalt huet.
De Materialaustausch war fäerdeg, wéi de Stär dee seng Mass ofginn huet, keng Uewerflächeschichte méi hat, an de Kär lues zu engem wäissen Zwerg zesummegefall ass. Zanter deem Ament ëmkreese sech béid Objeten.
Mathias Huss
De Mathias Huss, gebuer de 5. Januar 1860 zu Konsdref a gestuerwen den 23. Februar 1928 an der Stad Lëtzebuerg, war e lëtzebuergesche Politiker, Agronom an Dréckereibesëtzer.
Nom Doud vum Philippe Bech gouf hien 1914 President vun der Rietspartei an ass dat och bis zu sengem Doud bliwwen.
CR148A
Den CR148A ass e Chemin repris am Kanton Réimech. Et ass eng Verbindungsstrooss tëscht dem CR148 zu Aassel an der N28 bei Bous.
Aragog
Den Aragog ass eng fiktiv Gestalt aus den Harry-Potter-Romaner déi vum Joanne K. Rowling geschriwwe goufen. Si kënnt fir d'éischt am zweete Band Harry Potter and the Chamber of Secrets op an ass eng sougenannten Acromantula, eng Aart Risespann déi schwätze kann.
Liewen
Den Aragog (ca.1942-1997) gouf als Ee a Groussbritannien importéiert. E Reesenden huet d'Ee, dat en aus Borneo, dem Heemechtsland vun den Acromantulaen huet, dem Rubeus Hagrid iwwerlooss, deen deemools am drëtte Schouljoer war. Dat war am Joer 1941/42.
CR148A
Den CR148A ass ronn 700 m laang.
Florence Giorgetti
D'Florence Giorgetti, gebuer de 15. Februar 1944 zu Paräis an och do gestuerwen den 31. Oktober 2019, war eng franséisch Schauspillerin a Costumedesignerin. Si huet a bedeitende Filmer wéi La grande bouffe (1973) vum Marco Ferreri, Calmos (1976) vum Bertrand Blier an a La dentellière (1977) vum Claude Goretta matgespillt.
Louis Garrel
De Louis Garrel, gebuer de 14. Juni 1983 zu Paräis, ass e franséische Schauspiller a Filmregisseur.
Aragog
Liewen
Et huet natierlech géint d'Schoulreegele verstouss, eng Acromantula grousszezéien an als Hausdéier an der Schoul ze halen; dofir huet den Hagrid d'Ee och an engem däischtere Schaf am ënnerierdeschen Deel vum Schlassgebai verstoppt, wou den Aragog dunn erauskomm ass. Den Hagrid huet hien ëmmer gutt mat Iessensreschter gefiddert, sou datt hie grouss ginn ass. Schonn no e puer Méint huet den Aragog awer zu sengem Entsetze gefillt, dat sech iergendwou am Schlass e Basilisk géif beweegen. Wéi all Spanne wollt hien instinktiv direkt flüchten, mä den Hagrid huet hien net fräi gelooss. Hie krut dogéint vum Hagrid gesot, datt an der Schoul e Monster Leit géif ëmbréngen, a kee wéisst, wat dat Monster wier. Ëmmer erëm huet den Hagrid probéiert vum Aragog gewuer ze ginn, wat fir e Monster hie géif witteren. Mee wéi all Acromantula huet och den Aragog et net gewot, d'Wuer "Basilisk" auszeschwätzen. Am Juni 1942 ass dem Aragog seng Stopp opgeflunn an e gouf selwer beschëllegt, dat Monster ze sinn. Deemools huet den Aragog et nach gepackt, an de Verbuedene Bësch ze flüchten. Déif am Bësch, wou keng Luucht méi duerch d'Kroune vun de Beem kënnt, huet hie sech niddergelooss. Wéi den Hagrid him nach en Acromantula-Weibche mam Numm Mosag fonnt huet, hunn déi zwee do gewunnt an ëmmer méi Kanner an Enkelkanner krut.
Louis Garrel
Hien ass de Jong vum Filmregisseur Philippe Garrel an der Schauspillerin Brigitte Sy an de Brudder vun de Schauspillerin Esther Garrel. Säi Grousspapp ass de Schauspiller Maurice Garrel.
Aragog
Liewen
Wärend dem Harry Potter senger Schoulzäit war den Aragog schonn iwwer fofzeg Joer al a seng aacht Aen ware blann a wäiss ginn. Am Laf vum Harry Potter sengem sechste Schouljoer ass den Aragog krank ginn a schlussendlech gestuerwen. Wärend sengem Begriefnes konnt de Professor Slughorn him nach Acromantula-Gëft ofgeholl, e raart an deier gehandelt Produkt fir an Zaubertranken ze maachen.
Den Aragog huet keng Mënschen ëmbruecht aus Respekt virum Hagrid, deen hien als kleng Spann groussgezunn huet. Och iwwer seng Nokommen hat hie sou vill Kontroll, dat si dem Hagrid näischt gemaach hunn, mä all aner Persoun ëmbruecht hunn, déi hinnen ze no komm ass.
Quell
Rubeus Hagrid Magiczne stworzenia z cyklu Harry Potter
Villers-le-Tourneur
Villers-le-Tourneur ass eng franséisch Uertschaft a Gemeng am Departement Ardennes an der Grand Est.
Barchain
Barchain ass eng franséisch Gemeng am Museldepartement an der Regioun Grand Est.
Donkel Matière
Als Donkel Matière bezeechent een an der physikalescher Kosmologie déi Matière, déi zewéineg visuellt Liicht oder aner elektromagnéitesch Stralung ausstraalt oder reflektéiert, fir direkt observéiert ze sinn. Déi Eegenschaft deelt déi Donkel Matière mat der Donkeler Energie. Donkel Matière mécht sech duerch gravitativ Wiessselwierkung mat visueller Matière bemierkbar. En Hiwäis op hir Existenz liwwert d'Miessung vun der Vitess, mat där siichtbar Stären den Zentrum vu Galaxien ëmkreesen. An de baussenzege Beräicher ass se däitlech méi héich, wéi een et eleng wéinst der Gravitatioun, vun der visueller Matière a Form vu Stären, erwaarde kéint.
D'Natur vun der Donkeler Matière ass eng vun de wichtegsten oppene Froe vun der Kosmologie.
Existenz a Bedeitung
Nom drëtte Kepler-Gesetz an de Gravitatiounsgesetzer misst d'Rotatiounsvitess vun de baussenzege Beräicher vun de Galaxien ofhuelen. Si bleift awer konstant oder klëmmt souguer nach, kuckt Rotatiounsbou. Dat léisst unhuelen, datt et an der Galaxis eng Mass gëtt, déi net a Form vu Stären, Stëbs oder Gas visuell ass, eeben déi Donkel Matière.
Hir Existenz gëllt bis elo als net nogewisen, gëtt awer nieft der Galaxiërotatioun nach duerch eng grouss Zuel vun astronomeschen Observatioune wéi d'Dynamik vu Galaxiëkéip an de Gravitatiounslënseneffet virgeschloen, déi – op Basis vun den unerkannte Gravitatiounsgesetzer – eleng duerch déi visuell Matière net erkläerbar sinn. Der donkeler Matière gëtt eng wichteg Roll bei der Strukturformung am Universum a beim Galaxienopbau zougeschriwwen. Miessungen am Kader vum Standardmodell vun der Kosmologie leeën et no, datt den Undeel vun der Donkeler Matière un der ganzer Mass am Universum véier- bis fënnefmol sou héich ass wéi dee vun der gewéinnlecher (visueller) Matière.
Canton de Châteauroux-1
De Canton de Châteauroux-1 ass eng franséisch administrativ Andeelung am Arrondissement Châteauroux, am Departement Indre an der Regioun Centre.
Donkel Matière
Observatiounsgeschicht
Den hollänneschen Astronom Jan Hendrik Oort hat 1932 erausfonnt, datt d'Déckt vun der Mëllechstroossescheif méi kleng ass, wéi hien aus der Gravitatioun vun observéierte Stären erkläre konnt.
Ongeféier gläichzäiteg hat de Schwäizer Physiker an Astronom Fritz Zwicky 1933 bemierkt, datt de Coma-Koup (e Galaxiëkoup, mat iwwer 1000 Eenzelgalaxien, mat grousser Streeung vun den Eenzelvitessen an enger mëttlerer Distanzvitesse vu 7.500 km/s) net duerch d'Gravitatiounswierkung vu senge visuelle Bestanddeeler (am Weesentleche vun de Galaxiëstären) eleng zesummegehale gëtt. Hien hat festgestallt, datt dat 400-facht vun der visueller Mass noutwendeg wier, fir de Koup gravitativ zesummenzehalen. Seng Hypothees, datt déi feelend Mass a Form vun Donkeler Matière gëtt, wat an der Fachwelt op breet Ofleenung gestouss ass.
Mat der Duerchféierung vu groussraimege Duerchmusterunge vu Galaxiëkéip a Galaxiësuperkéip gouf zousätzlech däitlech, datt déi Matièreskonzentratioun net eleng duerch déi visuell Matière bewierkt konnt ginn. Vun der visueller Matière ass einfach ze wéineg do, fir duerch Gravitatioun d'Dichtkontraster ze formen. Kuckt dozou och Sloan Digital Sky Survey a Struktur vum Kosmos.
Fraize
Fraize ass eng franséisch Gemeng am Departement Vosges an der Regioun Grand Est.
Wagnon
Wagnon ass eng franséisch Uertschaft a Gemeng am Departement Ardennes an der Grand Est.
Fraize
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Donkel Matière
Observatiounsgeschicht
Vergläichend Observatioune vum Gravitatiounslënseneffet, der Galaxienverdeelung an der Röntgenemissioun am Bullet-Cluster am Joer 2006 stellen dee bis elo stäerksten Hiwäis op d'Existenz vun Donkeler Matière duer.
Méiglech Forme vun Donkeler Matière
An der Deelerchersphysik gi verschidde Kandidate als Bestanddeel vun der Donkeler Matière diskutéiert. En direkte Nowäis am Laboratoire ass bis elo net gegléckt, soudatt d'Zesummesetzung vun der Donkeler Matière als onbekannt bestoe bleift.
Baryonesch Donkel Matière
All follgend Méiglechkeete vu baryonescher Donkeler Matière stinn am Widersproch zu der Theorie vun der primordialer Nukleosynthes.
Kale Gas
Well waarme Gas ëmmer Stralung emittéiert, bleift als éischt Méiglechkeet fir Donkel Matière nëmme kale Gas iwwereg. Géint déi Hypothees schwätzt d'Tatsaach, datt sech kale Gas (ënner bestëmmten Ëmstänn) duerchaus oppwierme kann a selwer fir déi riseg Gasquantitéiten net déi notwendeg Mass opbrénge kann.
Kal Stëbswolleken
Eng änlech Léisung stellt déi méiglech Existenz vu kale Stëbswolleken duer, déi wéinst hirer niddreger Temperatur net stralen an domat net siichtbar wieren. Allerdéngs géife si d'Liicht vu Stären zeréckwerfen an domat am Infraroutberäich siichtbar sinn. Ausserdeem wiere sou grouss Stëbsquantitéiten néideg, datt si d'Gebuert vun de Stäre beaflosst hätten.
Ce sacré grand-père
Ce sacré grand-père ass e franséische Film vum Jacques Poitrenaud aus dem Joer 1968 nom Roman Je m'appelle Jéricho vun der Catherine Paysan.
Donkel Matière
MACHOs
Eescht Kandidate ware Brong Zwergen, déi och MACHOs (Massive astrophysical compact halo objects, lëtzb. ‚Massiv astrophysikalesch kompakt Halo-Objeten) genannt ginn. Et handelt sech dobäi ëm een Typ vun Himmelskierper, an deenen den Drock sou kleng ass, datt keng Kärfusiounen entstoe kënnen, soudatt se net siichtbar sinn. Wann e MACHO allerdéngs genee virun engem Stär steet, da verstäerkt hien als Gravitatiounslëns deem seng Stralung. Sou Observatioune goufen tëscht der Äerd an der Grousser Magellanescher Wollek gemaach. Et geet een haut awer dovun aus, datt MACHOen nëmmen e klengen Deel vun der Donkeler Matière ausmaachen.
Ce sacré grand-père
Ëm wat geet et am Film?
De Grousspapp Jéricho versicht d'Marie an de Jacques déi sech ausernee gelieft hunn erëm zesummen ze bréngen…
Donkel Matière
Waarm Donkel Matière (HDM)
Neutrinoen hu laang Zäit als noleiend Kandidate fir waarm donkel Matière gegollt. Allerdéngs ass hir maximal Mass net ausräichend, fir d'Phenomeen z'erklären. Géif déi Donkel Matière awer zum Groussdeel aus séieren, liichten Deelercher, d. h. gliddeger Donkeler Matière bestoen, hätt déi fir de Strukturéierungsprozess am Universum en Top-Down-Zenario zur Folleg. Dichtschwankunge wiere fir d'éischt op grousse Skale kollabéiert, et hätte sech fir d'éischt Galaxiëkéip, dann Galaxien, Stären asw. geformt. Observatioune léieren awer de Géigendeel. D'Altersbestëmmunge vu Galaxien hunn erginn, datt déi zum groussen Deel al sinn, wärend verschidde Galaxiëkéip grad eréischt am Opbau sinn. E Bottom-Up-Zenario, eng hierarchesch Strukturgenesis, gëllt als erwisen. Dofir ka gliddeg Donkel Matière héchstens e klengen Deel vun der ganzer Donkeler Matière ausmaachen.
Kal Donkel Matière (CDM)
Dës Variant ëmfaasst nach net observéiert Elementardeelercher, déi nëmmen der Gravitatioun an der schwaacher Wiesselwierkung ënnerleien, déi sougenannt WIMPs (Weakly Interacting Massive Particles, lëtzb.: ‚schwaach wiesselwierkend massiv Deelercher‘). WIMPs loosse sech mat enger hierarchescher Entwécklung vum Universum upassen. Dobäi ass momentan en Deelchen aus der Theorie vun der Supersymmetrie, d'LSP (liichtst supersymmetrescht Deelchen), am Gespréich. Jee no Mass vum LSP gëtt et vielläicht méiglech, et am neien Deelchenbeschleuniger Large Hadron Collider (LHC) vum CERN ze produzéieren an nozeweisen.
Ruth Rendell
D'Ruth Barbara Rendell, Baroness Rendell of Babergh, gebuer de 17. Februar 1930 zu South Woodford an England a gestuerwen den 2. Mee 2015 war eng englesch Schrëftstellerin.
Jules Scharry
De Jules Scharry, gebuer de 24. November 1908 a gestuerwen de 4. Abrëll 1964, war e lëtzebuergesche Foussballspiller.
Ruth Rendell
D'Ruth Rendel ass besonnesch wéinst hire Kriminalromaner bekannt. Si huet och Romaner ënner dem Numm Barbara Vine geschriwwen.
Jules Scharry
Hien huet de 26. Abrëll 1936 fir déi lëtzebuergesch Foussballnationalekipp gespillt.
Canton de Châteauroux-2
De Canton de Châteauroux-2 ass eng franséisch administrativ Andeelung am Arrondissement Châteauroux, am Departement Indre an der Regioun Centre.
Tully-Fisher-Bezéiung
D'Tully-Fisher-Bezéiung ass eng empiresch Formel déi den Zesummenhank tëscht der Liichtkraaft vun enger Spiralgalaxis an der Breet vun vun hiren Emissiounslinnen (eng Mooss fir d'Wénkelvitess) beschreift. Se gouf 1977 vum Richard Brent Tully an James Richard Fisher publizéiert.
Aus der Verrécklung vun de Spektrallinnen an der Rotatiounsvitesse déi sech doraus ergëtt kann op hir Liichtkraaft, an domat bei bekannter Hellegkeet op hir Distanz geschloss ginn. D'Tully-Fisher-Bezéiung ass:
Den Zesummenhank dréckt aus, datt d'Liichtkraaft vun enger Spiralgalaxis proportionell zu enger Potenz vun hirer maximaler Ëmdréiungsvitesse ass. Den Exponent \beta vum Potenzgesetz ass ofhängeg vum Spektralberäich, et gëllt:
D'maximal Ëmdréiungsvitesse léisst sech aus der Verbreedung vun de Spektrallinnen ausrechnen. Fir ze moosse gëtt besonnesch d'21-cm-Linn am Radiospektrum vum Waasserstoff benotzt. Fir d'Distanzbestëmmung gëtt d'I-Band benotzt, well do all Stären zu der Liichtkraaft bäidroen, wougéint am B-Band d'Liichtkraaft nëmmen duerch jonk OB-Stäre dominéiert gëtt.
D'Berechnung berout dorop, datt d'Liicht vun de Spiraläerm, déi sech op eis zou beweegen, eng liicht Bloverrécklung kritt, wärend d'Liicht vun den Äerm, déi sech vun eis fortbeweegen, eng Routverrécklung opweist. Wat d'Ëmdréiung méi séier ass, wat déi Verrécklunge méi staark sinn, an d'Spektrallinne ginn entspriechend méi breet. D'Breet ass also eng Mooss fir d'Dréivitesse. D'Ëmdréiungsvitesse steet hirersäits an direkter Relatioun zu der Mass vun der Galaxis, well d'Gravitatioun als Zentripetalkraaft wierkt. Et gëtt ugeholl, datt Galaxië mat änlecher Mass eng vergläichbar absolut Liichtkraaft hunn an déi Liichtkraaft proportionell zu der Mass wiisst. Aus dem Verglach vun de berechenter absolutter mat der visueller (observéierter) Hellegkeet ergëtt sech d'Distanz zu der Galaxis.
En Analog zu der Tully-Fisher-Bezéiung fir elliptesch Galaxien ass d'Faber-Jackson-Bezéiung, déi seet, datt d'Liichtkraaft proportionell zu der véierter Potenz vun der Vitessdispersioun ass.
Emile-Jean Nickels
Den Emile-Jean Nickels, gebuer den 10. Dezember 1917 a gestuerwen..., war e lëtzebuergesche Foussballspiller.
Hien huet den 30. Januar 1938 fir déi lëtzebuergesch Foussballnationalekipp gespillt.
Alfred Grosser
Den Alfred Grosser, gebuer den 1. Februar 1925 zu Frankfurt am Main an Däitschland, ass e franséische Politolog, Soziolog an Historiker.
Patachou
D'Patachou, gebuer als Henriette Ragon den 10. Juni 1918 zu Paräis a gestuerwen den 30. Abrëll 2015 zu Neuilly-sur-Seine war eng franséisch Sängerin a Schauspillerin.
Alfred Grosser
Kandheet a Jugend
Den Alfred Grosser ass de Jong vum Paul Grosser a senger Fra Lily Rosenthal. Säi Papp war en däitsch-jiddesche Fräimaurer vu Berlin an huet zu Frankfurt am Main als Kannerdokter praktizéiert. Hien huet och Virliesungen an der medezinescher Fakultéit op der Universitéit vu Frankfurt gehalen. Nodeem den Adolf Hitler 1933 un d'Muecht komm war, huet d'Famill decidéiert auszewanderen, well de Paul Grosser als Judd net méi duerft praktizéieren an dat obwuel e fir säin Asaz am Éischte Weltkrich mam Eisene Kräiz ausgezeechent gi war. Am Dezember 1933 ass den Alfred Grosser zesumme mat sengen Elteren a senger dräi Joer méi aler Schwëster Margarete a Frankräich op Saint-Germain-en-Laye bei Paräis emigréiert, wou säi Papp eng Kannerklinik opmaache wollt. Dee Projet huet en awer missen opginn, well seng Diplomer a Frankräich net unerkannt goufen. De 5. Januar 1934 hat den Alfred säin éischte Schouldag am collège municipal vu Saint-Germain. Déi franséisch Sprooch huet hie ganz séier geléiert an hien huet sech staark fir d'franséisch Geschicht an der Schoul intresséiert. Säi Papp ass am Februar 1934 un engem Häerzinfarkt gestuerwen. Spéider sot den Alfred Grosser, datt sengem Papp säin Doud och eppes Positives hat, well hien et méi liicht bei senger Assimilatioun a Frankräich hat, net am Schiet vun engem Medezinprofesser ze stoen. Den 1. Oktober 1937 kruten den Alfred, seng Mamm a seng Schwëster déi franséisch Staatsbiergerschaft. Am Juni 1940 huet d'Famill virun der Wehrmacht an de Süde vu Frankräich flüchte missen, wou si zu Saint-Raphaël an der Géigend vu Cannes ënnergedaucht ass. Seng Schwëster Margarete ass un enger Bluttvergëftung gestuerwen, déi si sech op der Flucht mam Vëlo zougezunn hat. Mat just 17 Joer, am Juli 1942, huet hien och do seng Première op enger Sektioun Mathématiques élémentaires absolvéiert. Wéinst sengen exzellenten Notten hat hien zwéi Schouljoer iwwersprange kënnen.
Seng Mamm huet am September 1943 virun der Gestapo misse flüchten an ass dunn zu Cannes ënnergetaucht. Den Alfred Grosser selwer ass iwwer Ëmweeër op Marseille geflücht. Do huet hie mat falsche Pabeiere fir wéinstens e bëssche Suen ze verdéngen an der École Saint-Joseph, enger kathoulescher Privatschoul, Schoul gehalen. Wéi en eng Emissioun vun der BBC gelauschtert huet, ass e gewuer ginn, datt och sengem Papp seng Schwëster mat hirem Mann vun Theresienstadt an d'KZ Auschwitz deportéiert goufen. Hien huet sech och bei der Befreiung vu Marseille 1944 un de Stroossekämpf bedeelegt. Vum Februar 1945 bis zum Enn vun der militärescher Pressezensur am Juli 1945 huet den Alfred als Pressezensor geschafft.
Ausbildung a Carrière
Den Alfred Grosser war vun 1950 bis 1951 stellvertriedende Leeder vum UNESCO-Büro zu Wiesbaden. Déi Plaz huet hien awer opginn, fir eng Assistenzplaz an der Germanistik op der Sorbonne unzehuelen. Hien huet sech dunn entscheet, fir och op der Sorbonne en Doktorat bei sengem Dokterpapp Edmond Vermeil, engem Calvinist, iwwer d'Wuerzele vum Pietismus ze maachen. En huet säin ursprénglecht Theema awer geännert a sech dem Philipp Jakob Spenger ugeholl. Schlussendlech huet hie säi laangfristege Projet vum Doktorat ofgebrach. 1956 si vun der Fondation Nationale des Sciences Politiques (FNSP) déi zwéin éischt Léierstill an der Politikwëssenschaft ageriicht ginn. Mat der Grënnung vum Centre d'études des relations internationales am Joer 1955 sinn d'Viraussetzungen dofir geschaf ginn. Den Alfred Grosser krut eng vun deene Plazen, obwuel e keen ausgebilte Politolog war. En huet zwar mam Buch ''L'Allemagne de l'Occident. 1945-1952'' e politikbezunnend Buch geschriwwen, war awer op deem Gebitt en Autodidakt. 1956 gouf hien och vum Direkter vum Bologna Center vun der John Hopkins Universitéit gefrot, ob e véier Coursen op der School of Advanced International Studies géif halen. Den Alfred Grosser huet fir d'éischt iwwerried misse ginn, well hie sech bewosst war, datt hie sech och do mol huet missen an d'Thematik eraschaffen. En huet dunn d'Coursen däitsch Parteien, däitsch Gewerkschaften, franséisch Parteien a franséisch Gewerkschaften ginn, andeems en zweemol am Mount aacht Stonnen zu Bologna Cours gehalen a mat de Studenten diskutéiert huet. En huet déi Coursen op Englesch gehalen, eng Sprooch, déi e just sou eenegermoosse bei engem Openthalt a Groussbritannien am Joer 1946 geléiert hat. Den Alfred Grosser war och vun 1964 bis 1965 Kratter Visiting Professor for Modern European History op der Stanford University a Kalifornien. . Hien huet och 1987 un enger Universitéit zu Peking, 1992 zu Tokyo an 1994 zu Singapur Course ginn. No senger Pensionéierung 1992 ass am Institut d'études politiques zu Paräis den Alfred-Grosser-Léierstull gegrënnt ginn, well nodeem hie fortgoung, kee Professer méi fir däitsch Geschicht a Wirtschaft zoustänneg war. De Léierstull ass op fënnef Joer gelaf an ass all Joer mat engem neie Professer beluecht ginn. . Un der Goethe Universitéit zu Frankfurt am Main ass am Joer 2009 och en Alfred-Grosser-Léierstull ageriicht ginn
Beruffung an Aarbechtsweis
Dem Alfred Grosser seng Haaptuleiesse sinn d'Vermëttlung tëscht Frankräich an Däitschland bei der Vergaangenheetsbewältegung vum Zweete Weltkrich an och vun der DDR. Mä och d'Verstännegung zwëscht béide Länner läit him besonnesch um Häerz.
En analyséiert déi Thematik net nëmmen aus enger politescher, mä och aus enger historescher Perspektiv. Fir hien ass et wichteg, fir d'éischt historescht Wëssen ze hunn, ier een driwwer diskutéieren oder urteele kann. A sengen Ae kann een eréischt d'Géigewaart verstoen an iwwer Zukunft diskutéieren, wann ee fundéiert Kenntnesser vun der Vergaangenheet huet. Well den Alfred Grosser vu sech selwer seet, kee Frënd vu groussen an ze vill abstrakten Theorien ze sinn, ass seng Haaptmethod de Verglach. Sou wonnert et och net, wann en déi zwee betraffe Länner, Frankräich an Däitschland, matenee vergläicht. . Well den Alfred Grosser a Frankräich opgewuess ass, awer däitsch Originnen huet, kann hie sech et erlaben, Däitschland souwuel vu bannen, wéi och vu baussen z'analyséieren. Dat selwecht kann hien och mat Frankräich maachen. Och do huet hie souwuel eng Distanz, wéi och déi Chance mattendran ze sinn. Well den Alfred Grosser am Franséischen an am Däitsche keen Accent huet, gëtt en a béide Länner och fir seriö geholl. Hien ass immens kritesch an e scheit sech och net, desagreabel Saachen ze soen. Den Alfred Grosser ass och am Allgemengen e grousse Vertrieder vum Europa-Gedanken. Hie gesäit d'Schuman-Deklaratioun vum 9. Mee 1950 net nëmmen als Grondstee fir d'Europäesch Unioun, mä och fir déi däitsch-franséisch Frëndschaft.
Vergaangenheetsbewältegung
Schonn am Joer 1933 huet hien Der Schädel des Negerhäuptlings Makaua vum Rudolf Frank gelies, e Roman deen am Éischte Weltkrich spillt. Dëse Roman huet seng Astellung zum Krich ganz staark an nohalteg beaflosst. Hien hat ni e Gefill vun Haass géintiwwer Däitschland. Och huet hien ni vun enger Kollektivschold geschwat, mä vu Kollektivhaftung. Fir hie representéiert och net eng eenzel Grupp e ganzt Land, sou wéi hien och dacks seet, datt hien net am Numm vun alle Fransousen iwwer e bestëmmt Theema schwätze kann. . Hie fuerdert, datt all Affer vun deemools, ob elo aus dem Zweete Weltkrich oder aus der DDR-Diktatur, no Gerechtegkeet striewe soll an net no Vengeance. Grad well Däitschland souwuel den Zweete Weltkrich, wéi och d'DDR-Diktatur ze verschaffen huet, schwätzt den Alfred Grosser vun enger duebeler Vergaangenheetsbewältegung. A senger Ried zu Éiere vum der Befreiung vun Däitschland, den 8. Mee 1945, huet hien drop opmierksam gemaach, datt mat deem Datum just een Deel vun Däitschland an och vun Europa fräi war, well deen aneren Deel schonn erëm ënner engem diktatoreschen Herrschaftssystem ze leiden hat, deem vun der Sowjetunioun. Deen eenzegen, dee fir den Alfred Grosser d'Fräiheet an der onfräier DDR verkierpert huet, ass de Joachim Gauck.
Franséisch-däitsch Verständegung
Am Mee 1948 huet den Emmanuel Mournier de Comité français d'échanges avec l'Allemagne nouvelle gegrënnt, bei deem den Alfred Grosser vun 1948 bis 1967 seng Aarbecht éierenamtlech gemaach huet. An éischter Linn ass et dem Comité ëm den Austausch tëscht Frankräich an Däitschland gaangen, dee fir den Alfred Grosser sou eng immens wichteg Roll gespillt huet. Zu hirem Aufgabeberäich huet et gehéiert, jonke Fransousen an Däitschen eng Austauschplaz ze verschafen. Dem Alfred Grosser seng Mamm Lily Grosser war als Sekretärin bei deem Comité agestallt an huet och eng grouss ideal Roll fir de Comité gespillt. Dat weist sech dodrun, datt de Paul Frank, no hirem Doud am September 1968, en Noruff an der Zäitschrëft Die Zeit fir si gemaach huet a si och an der Laudatio, déi hie fir den Alfred Grosser anlässlech senger Friddenspräisiwwerreechung gehalen huet, si fir hiren Engagement am Comité gelueft huet. Seng Mamm huet a sengem Liewen eng emanent Roll ageholl. Si war et och déi hien dozou ermontert huet déi däitsch Sprooch net ze vernochléissegen, obwuel déi béid sech als Fransousen opgefasst hunn. D'Lily Grosser huet och ni e Wuet vun Haass iwwer déi Däitsch verluer, obwuel si vill huet matmaache missen. Zu sengen Éieren ass och e Scholuzentrum zu Bad Bergzabern no him benannt ginn, well dës Schoul en zweesproochege Schoulunterëcht unbitt a sou déi däitsch-franséisch Verständegung am praktesche bedriwwe gëtt.
D'Politik erklären
Ee vun de Grënn firwat den Alfred Grosser der traditioneller Germanistik de Réck gedréint huet, war datt se net déif genuch an de Problemer eragaangen ass an et och net konnt. Hie wollt ausserdeem um aktuelle Geschéien deelhuelen an et och mat beaflossen. Souwisou stoungen him déi klassesch däitsch Schrëftsteller net sou no, wéi déi franséisch Schrëftsteller oder och Philosophen. Hie wollt sech ufanks den 1950er Joren aktiv an d'Politik an an d'Diplomatie amëschen, wourun hien awer gescheitert ass. Fälschlescherweis gëtt hien heiansdo als Beroder vun de Mächtegen an Regéierende bezeechent, obwuel hie bal ni direkt ëm Rot gefrot gouf. Eng Kéier ass hien z. B. vum Jacques Chirac fir eng Ried iwwer Däitschland ëm Rot gefrot ginn, deen awer keen eenzege Rotschlo ugeholl huet.
Hien huet sech ni op eng bestëmmt Partei festgeluecht, well hie léiwer onparteiesch bleiwe wollt. Politesch gesinn géif hie sech selwer awer lénks positionéieren. No senger Unsiicht kann ee sech och fir eng Sach asetzen ouni Member ze sinn. . Dat gëllt fir villes a sengem Liewen, hei en Zitat: Als Atheist am franséische Katholizismus, wéi als Fransous an Däitschland, sinn ech den Aussesäiter, deen awer akzeptéiert gëtt, als een, dee bannenzeg derbäi ass, well ee weess, datt hie positiv matwierke wëll. . Hie gesäit sech selwer als eng Aart Moralpedagog, well hie senger Opfaassung no, bei senger Aufgab als Historiker a Politolog déi moralesch Betounung net vergiessen däerft. Et ass him och wichteg senge Studenten ze vermëttelen, datt si spéider net nëmmen teschnesch Entscheedungen treffe wäerten, mä och moralescher an eethescher.
Hie bezitt, souwuel a senge Bicher, wéi och an de Seminaire mat de Studenten ëmmer aktuell Beispiller fir entweeder Politik oder geschichtlech Zesummenhäng z'erkläre mat an. Hien huet dowéinst och zéng Joer, vun 1980 bis 1990, eemol an der Woch e Commentaire d'actualité gehalen, eng Aart Cours, wou jiddweree matdiskutéiere konnt. Dëse Cours war immens beléift bei de Studenten an huet dem Alfred Grosser och selwer déi gréisst Freed gemaach. Vu datt hie sech op d'Zäitgeschicht bezitt an et dofir wéineg zougänglech Dokumenter an den Archive ginn, benotzt hien an éischter Linn Bicher awer och d'aktuell Press als Quellen.
Präisser
Den 12. Oktober 1975 krut den Alfred Grosser de Friddenspräis vum däitsche Buchhandel an der Paulskierch zu Frankfurt am Main iwwerreecht. An der Usproch fir hie seet de Rolf Keller, de President vum Börsenverein, datt dem Alfred Grosser seng wierksamst Waffen, säi Geescht, d'Wuert an d'Schrëft sinn an datt hien onermiddlech versiche géif mat Hëllef vum Medium Buch fir de Fridden anzetrieden.
Aner Präisser a Gielercher:
Wierker
Den Alfred Grosser ass Auteur vun enger ganzer Rei vu Monographien, Zeitungsartikelen an anere Bäiträg. Seng Bicher goufen a vill Sproochen iwwersat. Et goufen och e puer Riede vun him schrëftlech festgehalen.
Als Kolumnist
Den Alfred Grosser war vun 1955 bis 1965, an dann nees zanter 1984, Kolumnist bei der franséischer Zeitung La Croix, an zanter 1973 fir Ouest-France. Vun 1965 bis 1994 huet hie fir Le Monde Kolumne geschriwwen. .
Canton de Besançon-3
De Canton de Besançon-3 ass eng franséisch administrativ Andeelung am Arrondissement Montbéliard, Departement Doubs an der Regioun Bourgogne-Franche-Comté, déi mat engem Dekret vum 25. Februar 2014 gegrënnt gouf.
Gemengen am Kanton
En Deel vu Besançon +
Beaulieu-sur-Dordogne
Beaulieu-sur-Dordogne ass eng franséisch Uertschaft a Gemeng am Departement Corrèze, an der Regioun Nei-Aquitaine.
Kierch Hemstel
D'Kierch vun Hemstel ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Bech gehéiert.
De Patréiner vun der Kierch ass den hellege Brictius, deem säi Fest den 13. November gefeiert gëtt.
Se steet op der Kräizung vum CR129 (Op der Letsch an Am Duerf) mat dem CR136 (Op der Jaich). Ronderëm d'Kierch ass de Kierfecht ugeluecht.
Zur fréierer Par Hemstel hunn ausser der Parkierch vun Hemstel och nach d'Filialkierch vun Altréier, d'Kapell vun Heeschbreg, d'Kapell vu Rippeg an d'Kapell vun Zëtteg gehéiert.
Geschicht
Déi haiteg Kierch ass 1855 gebaut ginn a gouf den 29. Juni 1878 konsekréiert.
Am Joer 1975 gouf d'Hemsteler Kierch restauréiert. De Buedembelag an d'Tuermauer goufen ersat, de Banneraum nei ugestrach an d'Klackegelauts gouf op elektresch Steierung ëmgestallt. Den 20. Abrëll 1975 gouf den neien Altor geweit.
De 6. September 2019 gouf se als nationaalt Monument klasséiert.
(349) Dembowska
Den (349) Dembowska ass en Asteroid vun der Haaptceinture.
Den Himmelskierper gouf den 9. Dezember 1892 vum Auguste Charlois zu Nice entdeckt.
Den Asteroid gouf nom Ercole Dembowski, engem italieeneschen Astronom mat polnesche Wuerzele genannt. Den Dembowski hat sech besonnesch ëm d'Erfuerschung vun Duebelstäresystemer verdéngt gemaach.
Adolphe Marbot
Den Antoine Adolphe Marcelin Marbot, bekannt als Adolphe Marbot, gebuer den 22. Mäerz 1781 zu Altillac, an do gestuerwen den 2. Juni 1844, war e franséischen Offizéier, deen un den Napoleonesche Kricher deelgeholl huet. Hie krut de Rang Maréchal de camp (Brigadegenerol) am Joer 1831, wärend der Herrschaft vum Kinnek Louis-Philippe I. vu Frankräich,.
Hie war de Jong vum Generol Jean-Antoine Marbot (1754-1800). Säi méi jonke Brudder, Marcellin Marbot (1782-1854), war och Generol.
Walscheid
Walscheid ass eng franséisch Gemeng am Museldepartement an der Regioun Grand Est.
Canton d'Issoudun
De Canton d'Issoudun ass eng franséisch administrativ Andeelung am Arrondissement Issoudun, am Departement Indre an der Regioun Centre.
Monique van Vooren
D'Monique van Vooren, gebuer de 25. Mäerz 1927 zu Bréissel a gestuerwen de 25. Januar 2020 zu New York City, war eng belsch-US-amerikanesch Schauspillerin.
Si war a bekannte Filmer wéi Tarzan and the She-Devil (1953) vum Kurt Neumann mam Lex Barker, Ça va barder (1955) vum John Berry mam Eddie Constantine, Il Decameron (1971) vum Pier Paolo Pasolini an a Wall Street (1987) vum Oliver Stone ze gesinn.
Linus Gerdemann
De Linus Gerdemann, gebuer de 16. September 1982 zu Münster, ass en däitsche Vëlossportler.
2007 war hie ee Gewënner vun enger Etapp vum Tour de France.
Hubble European Space Agency Information Centre
Den Hubble European Space Agency Information Centre (HEIC) ass e Wëssenschaftskommunikatiounsbüro, a gehéiert zu der spéit am Joer 1999 etabléierter Space Telescope - European Coordinating Facility (ST-ECF) zu München an Däitschland.
Déi Initiativ gouf ergraff, fir esou d'Zesummenaarbecht tëscht der NASA an der ESA z'erfëllen. Dozou gehéieren Aarbechte mam Hubble-Weltraumteleskop, Publikatiounsaarbecht, Bildung an Aufgabe fir d'Europäesch Weltraumorganisatioun.